૨૦ નવેમ્બરે થાઇલેન્ડની ખાડી પર નીચા દબાણવાળું ક્ષેત્ર સર્જાયું હતું. તેનાથી કિરોગી નામનું તોફાન પેદા થયું. આગામી કેટલાક દિવસોમાં તે બંગાળની ખાડી તરફ ખસ્યું અને ધીમે ધીમે પશ્ચિમ દિશામાં આગળ વધ્યું. જોકે તોફાનને વધુ સાનુકૂળતા ન મળતાં તેની અસર ન વર્તાઈ, પરંતુ ૨૯ નવેમ્બરે શ્રીલંકાના અગ્નિ કિનારે તે ડિપ્રેશનમાં પરિણમ્યું. ભારતના હવામાન ખાતાએ તોફાનના બદલે તે ડીપ ડિપ્રેશન હોવાનું કહ્યું. અને પછી તે ઓખી વાવાઝોડું બની ગયું.